
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 436 

10 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας και των προϋποθέσεων 
υπαγωγής στις διατάξεις του Ν. 3386/05 των εκ¬ 
παιδευτικών της Ιαπωνικής Σχολής Αθηνών, των 
εκπαιδευτηρίων των Σχολών Αμερικανικής Παροι¬ 
κίας Αθηνών και των Τούρκων μετακλητών εκπαι¬ 


δευτικών στα μειονοτικά Σχολεία της Θράκης... 1 
Τροποποίηση της Ο.Δ.Ε. για τον εκσυγχρονισμό και 
την αναμόρφωση του θεσμικού πλαισίου λειτουρ¬ 
γίας των Δημοτικών/Κοινοτικών Βιβλιοθηκών. 2 

Καθιέρωση υπερωριακής, με αμοιβή εργασίας, πέ¬ 
ραν του κανονικού ωραρίου, για τον οδηγό του 
αυτοκινήτου του Γενικού Γραμματέα Περιφέρει¬ 
ας Θεσσαλίας, για το έτος 2006. 3 


Τροποποίηση απόφασης σύστασης Ειδικής Υπηρε¬ 
σίας με τίτλο «Ειδική Υπηρεσία Σχεδιασμού και 
Αξιολόγησης Περιφερειακής Πολιτικής και Προ¬ 
γραμμάτων» (η οποία έχει μετονομαστεί με προ¬ 
ηγούμενη απόφαση σε «Ειδική Υπηρεσία Στρατη¬ 
γικής, Σχεδιασμού και Αξιολόγησης Αναπτυξιακών 
Προγραμμάτων»), σύμφωνα με το άρθρο 3 του ν. 


2860/2000. 4 

Ειδικό Πρόγραμμα Επιχορήγησης Επιχειρήσεων για 
την απασχόληση ανέργων ηλικίας 18-64 ετών που 
προέρχονται από την επιχ/ση «ΑΓΝΟ ΒΙΟΜΗΧΑ¬ 
ΝΙΑ ΓΑΛΑΚΤΟΣ Α.Ε.». 5 

Καθορισμός ύψους εγγυητικών επιστολών πργ. 8 
αρθ. 6 του ν. 2399/1996 (ΦΕΚ 90Α'). 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.12.1/99823/ 
Β3/16.3.2006 απόφαση. 7 


Α ΠΟΦΑΣΕΙ Σ 

Αριθ. οικ. 5301 (1) 

Καθορισμός της διαδικασίας και των προϋποθέσεων 
υπαγωγής στις διατάξεις του Ν. 3386/05 των εκπαι¬ 
δευτικών της Ιαπωνικής Σχολής Αθηνών, των εκ¬ 
παιδευτηρίων των Σχολών Αμερικανικής Παροικίας 
Αθηνών και των Τούρκων μετακλητών εκπαιδευτι¬ 
κών στα μειονοτικά Σχολεία της Θράκης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΞΩΤΕΡΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 παρ. 3 του ν. 3386/2005 
(ΦΕΚ 212/Α/23.8.2005), «Είσοδος, διαμονή και κοινωνική έντα¬ 
ξη υπηκόων τρίτων χωρών στην Ελληνική Επικράτεια». 

2. Τις διατάξεις του άρθρου 90 Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α'). 

3. Την υπ’ αριθμ. Φ.63574/10501/02/1.5.2002 κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης, Εθνικής Παιδείας και Θρησκευμάτων 
και Απασχόλησης και Κοινωνικής Προστασίας για την 
υπαγωγή στις ρυθμίσεις της παρ. 1 του άρθρου35 του 
Ν. 2910/01 των αλλοδαπών εκπαιδευτικών της Ιαπωνικής 
Σχολής Αθηνών (ΦΕΚ 378/Β'). 

4. Την υπ’ αριθμ. Φ. 63574/2657/5.2.2002 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Παιδείας και Θρησκευμάτων 
και Απασχόλησης και Κοινωνικής Προστασίας για την 

υπαγωγή στις ρυθμίσεις της παρ. 1 του άρθρου 35 του 
ν. 2910/2001 των αλλοδαπών εκπαιδευτικών των εκπαι¬ 
δευτηρίων των Σχολών Αμερικανικής Παροικίας Αθηνών 
(ΦΕΚ 128/Β'). 

5. Την υπ’ αριθμ. Φ.63574/22686/02/31.12.2002 κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης, Εθνικής Παιδείας και Θρησκευμάτων 
και Απασχόλησης και Κοινωνικής Προστασίας για την 
υπαγωγή στις ρυθμίσεις της παρ. 1 του άρθρου 35 του 
ν. 2910/2001 των Τούρκων μετακλητών εκπαιδευτικών 
στα μειονοτικά Σχολεία της Θράκης (ΦΕΚ ΙΙ/Β'). 

6. Την υπ’ αριθμ. ΔΙΔΚ/Φ.1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημ. Διοίκησης και Αποκέντρωσης, για ανάθεση αρμο¬ 
διοτήτων στον Υφυπουργό Εσωτερικών, Δημ. Διοίκησης 
και Αποκέντρωσης Αθανάσιο Νάκο, (ΦΕΚ 527/Β). 

7. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Υπαγάγουμε στις ρυθμίσεις του ν. 3386/2005 τις πα¬ 
ρακάτω κατηγορίες αδειών υπηκόων τρίτων χωρών: 

α) των εκπαιδευτικών της Ιαπωνικής Σχολής Αθη¬ 
νών, 

β) των εκπαιδευτικών των εκπαιδευτηρίων των Σχο¬ 
λών Αμερικανικής Παροικίας Αθηνών, 

γ) των μετακλητών εκπαιδευτικών στα μειονοτικά 
Σχολεία της Θράκης, 

2. Οι παραπάνω υπήκοοι τρίτων χωρών μπορούν να 
συνοδεύονται και από τα, κατά την παρ. 1 του άρθρου 54 
του ν. 3386/2005, μέλη της οικογένειάς τους, στα οποία 
χορηγείται ατομική άδεια διαμονής που λήγει ταυτόχρο¬ 
να με την άδεια διαμονής των συντηρούντων. 

3. Η αίτηση για χορήγηση ή ανανέωση της άδειας 
διαμονής κατατίθεται στο δήμο ή την κοινότητα του 
τόπου κατοικίας τους. 

4. Η άδεια διαμονής χορηγείται ή ανανεώνεται με από¬ 
φαση του Γ ενικού Γ ραμματέα της οικείας Περιφέρειας, 
για χρονικό διάστημα μέχρις ενός έτους και μπορεί να 
ανανεώνεται για ισόχρονο διάστημα. 

5. Σε κάθε περίπτωση δεν επιτρέπεται η αλλαγή σκο¬ 
πού για τους κατόχους αδειών διαμονής που χορηγού¬ 
νται ή ανανεώνονται με βάση την παρούσα απόφαση. 

6. Καθορίζουμε τα απαιτούμενα δικαιολογητικά για 
την χορήγηση της άδειας διαμονής ως κατωτέρω: 

• Τρεις έγχρωμες φωτογραφίες 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων με 
την εθνική θεώρηση εισόδου). 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Βεβαίωση ότι έχει υποβληθεί αίτηση σε ασφαλιστι¬ 
κό φορέα για την κάλυψη των εξόδων νοσηλείας και 
ιατροφαρμακευτικής περίθαλψης, εξαιρουμένων των 
υπαγομένων στην περ. 1γ. 

• Πιστοποιητικό υγείας από Ελληνικό κρατικό νο¬ 
σηλευτικό ίδρυμα που θα βεβαιώνει ότι δεν πάσχει ο 
υπήκοος τρίτης χώρας από νόσημα, το οποίο, σύμφωνα 
με τα διεθνή δεδομένα και την Παγκόσμια Οργάνωση 
Υγείας (Π.Ο.Υ.), μπορεί να αποτελέσει κίνδυνο για τη 
δημόσια υγεία. 

• Απόφαση της αρμόδιας υπηρεσίας του Υπουργείου 
Εθνικής Παιδείας και Θρησκευμάτων για την έγκριση 


άδειας διδασκαλίας για το υπόψη σχολικό έτος ,εξαι- 
ρουμένων των υπαγομένων στην περ. 1γ.. 

7. Καθορίζουμε τα απαιτούμενα δικαιολογητικά για 
την χορήγηση της άδειας διαμονής στα μέλη της οι¬ 
κογένειας των υπαγομένων στην παρ. 1 της παρούσας, 
ως κατωτέρω: 

• Τρεις έγχρωμες φωτογραφίες 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων με 
την εθνική θεώρηση εισόδου). 

• Επικυρωμένο αντίγραφο της άδειας διαμονής του 
συντηρούντος ή βεβαίωση ότι έχει υποβληθεί σχετική 
αίτηση. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη των εξόδων νοσηλείας και ιατρο¬ 
φαρμακευτικής περίθαλψης, εξαιρουμένων των μελών 
της οικογένειας των υπαγομένων στην περ. 1γ. 

• Πρόσφατο πιστοποιητικό οικογενειακής κατάστα¬ 
σης αλλοδαπών αρχών, από το οποίο να προκύπτει ο 
συγγενικός δεσμός, στην περίπτωση των μελών της 
οικογένειας. 

8. Καθορίζουμε τα απαιτούμενα δικαιολογητικά για 
την ανανέωση της άδειας διαμονής ως κατωτέρω: 

• Τρεις έγχρωμες φωτογραφίες 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων). 

• Επικυρωμένο αντίγραφο προηγούμενης άδειας δι¬ 
αμονής. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/05. 

• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης 
ή επικυρωμένο αντίγραφο βιβλιαρίου υγείας, εξαιρου- 
μένων των υπαγομένων στην περ. 1γ. 

• Απόφαση της αρμόδιας υπηρεσίας του Υπουργείου 
Εθνικής Παιδείας και Θρησκευμάτων για την ανανέωση 
της έγκρισης άδειας διδασκαλίας για το επόμενο σχολι¬ 
κό έτος, εξαιρουμένων των υπαγομένων στην περ. 1γ. 

9. Καθορίζουμε τα απαιτούμενα δικαιολογητικά για 
την ανανέωση της άδειας διαμονής στα μέλη της οικο¬ 
γένειας των υπαγομένων στην παρ. 1, ως κατωτέρω: 

• Τρεις έγχρωμες φωτογραφίες 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων). 

• Επικυρωμένο αντίγραφο προηγούμενης άδειας δι¬ 
αμονής. 

• Επικυρωμένο αντίγραφο της άδειας διαμονής του 
συντηρούντος ή βεβαίωση ότι έχει υποβληθεί σχετική 
αίτηση. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης 
ή επικυρωμένο αντίγραφο βιβλιαρίου υγείας, εξαιρου- 
μένων των υπαγομένων στην περ. 1γ. 

10. Όσοι υπήκοοι τρίτων χωρών έχουν άδεια διαμονής 
σε ισχύ, που χορηγήθηκε βάσει των διατάξεων του άρ¬ 
θρου 35 παρ. 1 περ. ε του ν. 2910/01, μπορούν να ανανε¬ 
ώσουν αυτήν , με βάση τις διατάξεις της παρούσας. 

11. Η παρούσα ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κατά τα λοιπά ισχύει η υπ’ αριθμ. 11755/28.22005 κοινή 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Μαρτίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗ ΕΞΩΤΕΡΙΚΩΝ 


ΑΘ. ΝΑΚΟΣ 


Θ. ΜΠΑΚΟΓΙΑΝΝΗ 


ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 


ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 


Μ. ΓΙΑΝΝΑΚΟΥ 


Σ. ΤΣΙΤΟΥΡΙΔΗΣ 


-♦- 

Αριθ. 15572 (2) 

Τροποποίηση της Ο.Δ.Ε. για τον εκσυγχρονισμό και την 
αναμόρφωση του θεσμικού πλαισίου λειτουργίας των 
Δημοτικών/Κοινοτικών Βιβλιοθηκών. 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1) του άρθρου 18 παρ. 18 του ν. 2503/1997«Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για ην τοπική αυτοδιοίκηση και άλλες διατάξεις» 
(ΦΕΚ 107/Α730.5.1997). 

2. Τις διατάξεις του άρθρου 90 Κώδικα νομοθεσίας 
για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98/Α'). 

3) Την ανάγκη εξέτασης του υφιστάμενου θεσμικού 
πλαισίου και των διαθέσιμων πόρων και μέσων που 
αφορούν στη λειτουργία των Δημοτικών/Κοινοτικών 
(Δ/ΚΟ Βιβλιοθηκών, ώστε να δημιουργηθεί το απαιτού- 
μενο πλαίσιο θεσμικών ρυθμίσεων και να διασφαλιστεί 
ο κατάλληλος εξοπλισμός για την πολύπλευρη ανάδειξη 
του γνωστικού, μορφωτικού και επικοινωνιακού χαρα¬ 
κτήρα αυτών. 

4) Το γεγονός ότι από τις διατάξεις της απόφασης 
αυτής προκαλείται δαπάνη εις βάρος του κρατικού 
προϋπολογισμού, το ύψος και η κάλυψη της οποίας θα 
προσδιοριστεί με την έκδοση κοινής απόφασης των 
Υπουργών Οικονομίας και Οικονομικών και Εσωτερικών, 
Δημόσιας Διοίκησης και Αποκέντρωσης 

5) Τις υπ’ αριθμ. 11755/28.2.2005 (ΦΕΚ 386/τ.Β724.3.2005) 
και 62497/7.12.2005 (ΦΕΚ 1806/τ.Β722.10.2005) κοινές απο¬ 
φάσεις των Υπουργών Εσωτερικών, Δημόσιας Διοίκησης 
και Αποκέντρωσης και Εθνικής Παιδείας και Θρησκευ¬ 
μάτων, αποφασίζουμε: 

Τροποποιούμε τις υπ’ αριθμ. 11755/28.2.2005 (ΦΕΚ 
386/τ.Β724.3.2005) και 62497/7.12.2005 (ΦΕΚ 1806/ 
τ.Β722.10.2005) κοινές υπουργικές αποφάσεις, για τη 
σύσταση ΟΔΕ στο Υπουργείο Εσωτερικών, Δημόσιας 
Διοίκησης και Αποκέντρωσης για τον εκσυγχρονισμό 
και την αναμόρφωση του θεσμικού πλαισίου λειτουρ¬ 
γίας των Δημοτικών/Κοινοτικών Βιβλιοθηκών, ως προς 
το χρόνο περάτωσης του έργου της ομάδας, μέχρι 
30.6.2006. 


Αθήνα, 28 Μαρτίου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ 
ΚΑΙ ΑΠΟΚΕΝΤΡΩΣΗΣ ΘΡΗΣΚΕΥΜΑΤΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΜΑΡ. ΓΙΑΝΝΑΚΟΥ 
-♦- 

Αριθ. 15737 (3) 

Καθιέρωση υπερωριακής, με αμοιβή εργασίας, πέραν 

του κανονικού ωραρίου, για τον οδηγό του αυτοκι¬ 
νήτου του Γενικού Γραμματέα Περιφέρειας Θεσσα¬ 
λίας, για το έτος 2006. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του ν. 2503/1997 (ΦΕΚ 107/Α/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερνητικά 
όργανα, που κυρώθηκε με το άρθρο πρώτο του π.δ/τος 
63/2005 (ΦΕΚ 98/Α/22.4.2005) «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γ ενικού Λογιστηρίου του Κράτους. 

5. Το υπ’ αριθμ. 1815/13.3.2005 έγγραφο της Περιφέρει¬ 
ας Θεσσαλίας και των συνημμένων σ’ αυτό, πίνακα προ¬ 
γραμματισμού και της σχετικής βεβαίωσης της Υ.Δ.Ε. 
στο Νομό Λάρισας. 

6. Την ανάγκη απασχόλησης του οδηγού του αυτοκινή¬ 
του του Γ ενικού Γ ραμματέα της Περιφέρειας Θεσσαλίας 
πέραν του κανονικού ωραρίου, κατά τις απογευματινές 
ώρες των εργασίμων ημερών Δευτέρα έως Παρασκευή 
και από την 16η μέχρι την 22η ώρα, λόγω υπηρεσιακών 
αναγκών. 

7. Την ύπαρξη εγγεγραμμένης πίστωσης για το σκοπό 
αυτό, στον ΚΑΕ 0511, φορέας 905-35/061 του προϋπολο¬ 
γισμού της Περιφέρειας Θεσσαλίας για το έτος 2006, 
η οποία ανέρχεται σε οκτώ χιλιάδες (8.000) ευρώ, σε 
βάρος της οποίας προκαλείται δαπάνη, ίση με τρεις 
χιλιάδες εννιακόσια (3.900) ευρώ περίπου. 

8. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή απογευματινή με αμοιβή 
εργασία, πέραν της υποχρεωτικής, για τον οδηγό του 

αυτοκινήτου του Γενικού Γραμματέα της Περιφέρειας 
Θεσσαλίας, μέχρι εξήντα (60) ώρες το μήνα και συνολικά 
μέχρι εξακόσιες (600) ώρες, για το έτος 2006, σύμφωνα 
με τον πίνακα προγραμματισμού υπερωριακής εργασίας 
της Περιφέρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-*- 

Αριθ. 13992/ΕΥΣΑΠ/1109 (4) 

Τροποποίηση απόφασης σύστασης Ειδικής Υπηρεσίας 
με τίτλο «Ειδική Υπηρεσία Σχεδιασμού και Αξιολό¬ 
γησης Περιφερειακής Πολιτικής και Προγραμμάτων» 
(η οποία έχει μετονομαστεί με προηγούμενη απόφα¬ 
ση σε «Ειδική Υπηρεσία Στρατηγικής, Σχεδιασμού και 
Αξιολόγησης Αναπτυξιακών Προγραμμάτων»), σύμ¬ 
φωνα με το άρθρο 3 του ν. 2860/2000. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α). 

2. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

3. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

4. Την υπ’ αριθμ. 37930ΔΙΟΕ/85/1264 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432/ 
Β/14.10.2005). 

5. Τις διατάξεις του ν. 2860/2000 «Διαχείριση, παρα¬ 
κολούθηση και έλεγχος του ΚΠΣ και άλλες διατάξεις» 
(ΦΕΚ 251/Α/14.11.2000), όπως αυτός ισχύει. 

6. Την υπ’ αριθμ. Ε (2000) 3405/28.11.2000 απόφαση 
σχετικά με την έγκριση του ΚΠΣ, όπως αυτή ισχύει. 

7. Την υπ’ αριθμ. 35257/17.10.2001 κοινή απόφαση των 
Υπουργών Οικονομίας και Οικονομικών και Εσωτερι¬ 
κών, Δημόσιας Διοίκησης και Αποκέντρωσης για τη 
σύσταση ειδικής υπηρεσίας με τίτλο «Υπηρεσία Σχε- 
διασμού και Αξιολόγησης Περιφερειακής Πολιτικής 
και Προγραμμάτων», όπως αυτή τροποποιήθηκε με τις 
υπ’ αριθμ. 35257/17.10.2001, 61028/18.9.2003, 37088/ΔΙΟΕ 
889/20.9.2004 (ΦΕΚ 1450 Β') και 47533/ΔΙΟΕ 1250 (ΦΕΚ 
1819/Β78.12.2004) κοινές υπουργικές αποφάσεις. 

8. Την απαιτούμενη αύξηση του αριθμού του προ¬ 
σωπικού της Ειδικής Υπηρεσίας, για την κάλυψη των 
αυξημένων αναγκών που προκύπτουν κυρίως λόγω των 
διαδικασιών σχεδιασμού των προγραμμάτων της νέας 
προγραμματικής περιόδου 2007-2013. 

9. Το γεγονός ότι από την απόφαση αυτή προκαλείται 
πρόσθετη ετήσια δαπάνη ποσού 275.000 ευρώ περίπου, 
η οποία θα αντιμετωπισθεί από πιστώσεις του προϋπο¬ 
λογισμού Δημοσίων Επενδύσεων, αποφασίζουμε: 


Την τροποποίηση της υπ’ αριθμ. 35257/17.10.2001 κοινής 
απόφασης των Υπουργών Οικονομίας και Οικονομικών 
και Εσωτερικών, Δημόσιας Διοίκησης και Αποκέντρωσης 
για τη σύσταση Ειδικής Υπηρεσίας με τίτλο «Υπηρεσία 
Σχεδιασμού και Αξιολόγησης Περιφερειακής Πολιτικής 
και Προγραμμάτων», όπως αυτή τροποποιήθηκε με τις 
κοινές υπουργικές αποφάσεις, υπ’ αριθμ. 35257/17.10.2001, 
61028/18.9.2003, 37088/ΔΙΟΕ 889/20.9.2004 (ΦΕΚ 1450 Β') 
και 47533/ΔΙΟΕ 1250 (ΦΕΚ 1819/Β78.12.2004) και μετο¬ 
νομάστηκε σε «Ειδική Υπηρεσία Στρατηγικής, Σχεδια- 
σμού και Αξιολόγησης Αναπτυξιακών Προγραμμάτων», 
ως ακολούθως: 

Το εδάφιο 2 του άρθρου 4 αντικαθίσταται ως εξής: 

«Το προσωπικό της Υπηρεσίας Στρατηγικής, Σχεδια- 
σμού και Αξιολόγησης Αναπτυξιακών Προγραμμάτων, 
ανέρχεται σε 53 άτομα, τα οποία κατά κατηγορία εί¬ 
ναι: 

Α. Κατηγορία Πανεπιστημιακής Εκπαίδευσης (ΠΕ) συ¬ 
μπεριλαμβανομένου του ειδικού επιστημονικού προσω¬ 
πικού, 46 άτομα 

Β. Κατηγορία Τεχνολογικής Εκπαίδευσης (ΤΕ), 4 άτο¬ 
μα. 

Γ. Κατηγορία Δευτεροβάθμιας Εκπαίδευσης (ΔΕ), 3 
άτομα. 

Κατά τα λοιπά εξακολουθεί να ισχύει η προηγούμενη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓ. ΑΛΟΓΟΣΚΟΥΦΗΣ 
-♦- 

Αριθ. 832 (5) 

Ειδικό Πρόγραμμα Επιχορήγησης Επιχειρήσεων για την 
απασχόληση ανέργων ηλικίας 18-64 ετών που προ¬ 
έρχονται από την επιχ/ση «ΑΓΝΟ ΒΙΟΜΗΧΑΝΙΑ ΓΑ¬ 
ΛΑΚΤΟΣ Α.Ε.». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15, 

Β. του ν. 2336/1995, άρθρο 10, 

Γ. του ν. 2434/1996, άρθρο 1, 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ, άρθρο 9 παρ. 2 εδ. ΙΔ. 

2. Την υπ’ αριθμ. 71/9/14.3.2006 απόφαση της Επιτροπής 
Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την υλοποίηση ειδικού προγράμματος, το οποίο έχει 
ως εξής: Ειδικό Πρόγραμμα Επιχορήγησης Επιχειρήσε¬ 
ων για την απασχόληση ανέργων ηλικίας 18-64 ετών 
που προέρχονται από την επιχ/ση «ΑΓΝΟ ΒΙΟΜΗΧΑΝΙΑ 
ΓΑΛΑΚΤΟΣ Α.Ε.». 

Καταρτίζεται ειδικό πρόγραμμα επιχορήγησης επιχ/ 
σεων για την απασχόληση 24 ανέργων 18-64 ετών προ¬ 
ερχόμενων από την επιχ/ση «ΑΓΝΟ ΒΙΟΜΗΧΑΝΙΑ ΓΑ¬ 
ΛΑΚΤΟΣ Α.Ε.». 

Σύμφωνα με το άρθρο 50 του ν. 3427 (312 Α'/27.12.2005), 
κατά τη διάρκεια απασχόλησής τους στο πρόγραμμα, οι 
εργαζόμενοι θα διατηρήσουν την ασφάλιση τους στους 
οικείους ασφαλιστικούς φορείς κύριας και επικουρικής 
ασφάλισης για όλους τους κλάδους στους οποίους ήταν 
ασφαλισμένοι ως εργαζόμενοι στην επιχείρηση «ΑΓΝΟ 
ΒΙΟΜΗΧΑΝΙΑ ΓΑΛΑΚΤΟΣ Α.Ε.». 

1. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

< Ολες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του ν. 2190/1994. 

< Ατομικές επιχειρήσεις για άτομα που είναι σύζυγοι 
ή συνδέονται με α' βαθμού συγγένεια εξ αίματος ή εξ 
αγχιστείας με τον επιχειρηματία. 

• Οι Ο.Ε., Ε.Ε., Α,Ε. και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις 
Α.Ε., για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ αίματος 
ή εξ αγχιστείας των ομορρύθμων εταίρων στις Ο.Ε. 
και Ε.Ε. των εταίρων της Ε.Π.Ε. και των μελών του Δ.Σ. 
στις Α.Ε. 

< Οι πολιτικές οργανώσεις, τα κόμματα, τα νυχτερινά 
κέντρα, αίθουσες ψυχαγωγίας και εκμετάλλευσης ψυ¬ 
χαγωγικών και ηλεκτρονικών παιχνιδιών τυχερού χαρα¬ 
κτήρα, επιχειρήσεις που λειτουργούν αποκλειστικά και 
μόνο βραδινές ώρες (από 10:00 μ.μ. έως 6:00 π.μ.). 

< Οι εταιρείες παροχής υπηρεσιών φύλαξης και κα¬ 
θαριότητας. 

< Οι εταιρείες προσωρινής απασχόλησης (άρθρο 20, ν. 
2956/2001), για μισθωτούς τους που παρέχουν εργασία 
σε άλλον εργοδότη (έμμεσος εργοδότης). 

< Οι συνεταιρισμοί για τα μέλη τους. 

< Οι τομείς ναυπηγείων, άνθρακα, κ.λ.π., σύμφωνα 
με το άρθρο 1 παρ. 3 του Κανονισμού (ΕΚ.) υπ’ αριθμ. 
2204/2002 της Επιτροπής. 

2. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

2.1 ΕΠΙΧΕΙΡΗΣΕΙΣ 

Για την υπαγωγή μιας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπροσωπεύ¬ 
ει καθαρή αύξηση του αριθμού των εργαζομένων της, σε 
σχέση με το μέσο όρο των 12 τελευταίων μηνών, που προ¬ 
ηγούνται της ημερομηνίας υποβολής της αίτησής της. 

Η μερική και η εποχική απασχόληση υπολογίζονται 
στην καθαρή αύξηση και ισοδυναμούν με κλάσμα ετη¬ 
σίων μονάδων εργασίας. 

Στην περίπτωση που η πρόσληψη δεν αντιπροσωπεύ¬ 
ει καθαρή αύξηση του αριθμού των εργαζομένων της 
επιχείρησης, αλλά αφορά σε πλήρωση κενής θέση που 
δημιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μή¬ 
νυση για αξιόποινη πράξη είναι δυνατή η υπαγωγή στο 
πρόγραμμα εφόσον προσληφθεί άνεργος σε μειονεκτική 
θέση. 

2.2. ΑΝΕΡΓΟΙ 

Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• Να έχουν την ιδιότητα του άνεργου και να διαθέτουν 
δελτίο ανεργίας σε ισχύ. 

• Να έχουν την ελληνική υπηκοότητα ή την υπηκοότη¬ 


τα άλλου κράτους μέλους της ΕΕ ή να είναι ομογενείς 
που έχουν δικαίωμα διαμονής και απασχόλησης στη 
χώρα μας. 

• Να έχουν συμπληρώσει το έντυπο εξατομικευμέ- 
νης παρέμβασης και να έχουν συμφωνήσει σε ατομικό 
σχέδιο δράσης. 

2.3 ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗ¬ 
ΣΕΩΝ 

• Για τα άτομα που κατά το τελευταίο 12μηνο πριν 
από την ημερομηνία υπαγωγής τους στο πρόγραμμα 
είχαν απασχοληθεί καθ’ οιονδήποτε τρόπο στην ίδια 
επιχείρηση. 

• Για άτομα που τοποθετούνται αναγκαστικά με τις 
διατάξεις ν. 2643/1998. 

• Σε περίπτωση που επιχειρήσεις που μεταβιβάστηκαν 
ή αλλάζουν νομική μορφή ή διαλύονται και επαναλει- 
τουργούν στον ίδιο ή σε άλλο χώρο με το αυτό αντι¬ 
κείμενο δραστηριότητας, η νέα διάδοχος επιχείρηση 
επιχορηγείται μόνο για όσο επιπλέον προσωπικό προ- 
σλάβει πέραν αυτού που κατά μέσο όρο απασχολήθη¬ 
κε στην προηγούμενη επιχείρηση κατά το τελευταίο 
12μηνο που προηγείται της ημερομηνίας υποβολής της 
αίτησης. 

3. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

Οι επιχειρήσεις που επιθυμούν να ενταχθούν στο πρό¬ 
γραμμα, εφόσον υπάρχουν κενές θέσεις, υποβάλλουν, 
εντός προθεσμίας η οποία θα καθοριστεί από σχετική 
εγκύκλιο του ΟΑΕΔ, αίτηση υπαγωγής στις κατά τό¬ 
πους αρμόδιες Υπηρεσίες του Οργανισμού όπου και θα 
απασχολήσουν τους μισθωτούς που θα προσλάβουν. 
Τα δικαιολογητικά που θα υποβάλουν οι επιχειρήσεις 
είναι: 

• Έντυπη αίτηση, στην οποία θα αναφέρονται ανά 
ειδικότητα οι θέσεις για τις οποίες ζητούν να επιχο¬ 
ρηγηθούν. 

• Καταστατικό ή ΦΕΚ (όπου δημοσιεύθηκε το κατα¬ 
στατικό) ή έναρξη επιτηδεύματος. 

• Αριθμητική κατάσταση υπογεγραμμένη με το προ- 
σωπιικό που απασχολούν ανά κατηγορία και ανά μήνα 
κατά τους 12 μήνες που προηγούνται της ημερομηνίας 
υποβολής της αίτησης τους συνοδευόμενη από υπεύ¬ 
θυνη δήλωση. 

Γ ια την ύπαρξη αυτών των προϋποθέσεων υπαγωγής 
των επιχειρήσεων στις διατάξεις της Υπουργικής αυτής 
Απόφασης κρίνουν οι κατά τόπους αρμόδιοι προϊστά¬ 
μενοι των ΤΥ και Κ.Π.Α του Ο.Α.Ε.Δ. 

4. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

< Οι επιχειρήσεις που πληρούν τις προϋποθέσεις δύ- 
νανται να ενταχθούν στο πρόγραμμα ως εξής: 

• Οι ατομικές επιχειρήσεις, καθώς και οι Ο.Ε., Ε.Ε, Ε.Π.Ε. 
που δεν απασχολούν προσωπικό εντάσσονται για μία 
(1) θέση εργασίας. 

• Οι επιχειρήσεις με προσωπικό από 1-9 άτομα εντάσ¬ 
σονται για δύο (2) θέσεις εργασίας. 

• Οι επιχειρήσεις με προσωπικό 10 ατόμων και άνω, 
εντάσσονται για αριθμό θέσεων εργασίας που αντι¬ 
στοιχεί στο 30% του μέσου όρου των απασχολουμένων 
τους κατά το τελευταίο δωδεκάμηνο πριν την ένταξή 
τους στο πρόγραμμα. 

• Οι επιχειρήσεις με προσωπικό άνω των 50 ατόμων, οι 
οποίες παρουσιάζουν καθαρή αύξηση της απασχόλησης 
κατά τη διάρκεια της τελευταίας τριετίας, μπορούν να 

ενταχθούν για αριθμό εργαζομένων που ανέρχεται μέ¬ 
χρι και 40% της μέσης απασχόλησης κατά τη διάρκεια 
του προηγουμένου έτους. 

• Σε όλες τις παραπάνω περιπτώσεις, ο συνολικός 
αριθμός των επιδοτούμενων δεν μπορεί να υπερβαίνει 
τα 100 άτομα ανά επιχείρηση. Στις περιπτώσεις επιχει¬ 
ρήσεων που διαθέτουν υποκαταστήματα, ο συνολικός 
αριθμός των επιδοτούμενων στο σύνολο των υποκατα¬ 
στημάτων δεν μπορεί να υπερβαίνει τα 100 άτομα. 

< Οι επιχειρήσεις εφόσον πληρούν τις προϋποθέσεις 
ένταξης τους στο πρόγραμμα ενημερώνονται από τις 
αρμόδιες Υπηρεσίες του ΟΑΕΔ ότι μπορούν να συμμε- 
τάσχουν στο πρόγραμμα (προέγκριση υπαγωγής στο 
πρόγραμμα). 

< Η υπόδειξη των ανέργων στις επιχειρήσεις θα 
πραγματοποιηθεί από τις Υπηρεσίες Απασχόλησης του 
ΟΑΕΔ στα πλαίσια της εξατομικευμένης παρέμβασης 
και σύμφωνα με τις προτάσεις που περιέχονται στα 
ατομικά σχέδια δράσης. 

< Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις 
και την πρόσληψη τους εκδίδεται εγκριτική απόφαση 
υπαγωγής στο πρόγραμμα από τις αρμόδιες Υπηρεσίες 
Απασχόλησης του Οργανισμού. 

< Η εγκριτική απόφαση εκδίδεται μετά την πρό¬ 
σληψη του τελευταίου επιχορηγούμενου μισθωτού, η 
οποία πρέπει να γίνει το αργότερο μέσα σε ένα μήνα 
από την προέγκριση υπαγωγής της επιχείρησης στο 
πρόγραμμα. 

< Για την έκδοση των σχετικών εγκριτικών αποφά¬ 
σεων οι επιχειρήσεις υποβάλλουν το αργότερο μέσα 
σε 15 ημέρες μετά την ημερομηνία πρόσληψης, δελτία 
ανεργίας και φωτοτυπημένα αντίγραφα των αναγγελιών 
πρόσληψης που έκαναν στο πλαίσιο του προγράμμα¬ 
τος. 

5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε ημέρα πλήρους 
απασχόλησης ανέρχεται στο ποσό των 16 €/ημέρα. 

Η διάρκεια της επιχορήγησης ορίζεται στους 48 μή¬ 
νες. 

Σε περίπτωση που ο επιδοτούμενος απασχολείται με 
καθεστώς μερικής απασχόλησης από 4 ώρες και άνω 
ημερησίως και λιγότερο από 8 ώρες, το ποσό επιχορή¬ 
γησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 

6. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι 25 ημέρες κατ’ 
ανώτατο όριο για κάθε μήνα εφόσον όμως υπάρχουν 
20 τουλάχιστον ημερομίσθια το μήνα για κάθε επιχο¬ 
ρηγούμενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από 20 ημέρες το μήνα και εξα¬ 
κολουθήσει να εφαρμόζεται το ίδιο καθεστώς απασχό¬ 
λησης του και μετά την υπαγωγή της επιχείρησης στο 
πρόγραμμα, τότε θα συνεχίζεται κανονικά η επιχορή¬ 
γηση. 

Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για 20 ημε¬ 
ρομίσθια κατά μήνα. 


• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει 
μόνο για έξι (6) μήνες κάτω των είκοσι (20) ημερομι¬ 
σθίων. 

7. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕ¬ 
ΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις 
θέσεις εργασίας (παλαιές και νέες) καθ’ όλη τη διάρκεια 
του προγράμματος, ήτοι 48 μήνες. Σε περίπτωση που 
η επιχείρηση μειώσει το προσωπικό της και εφόσον 
δεν το αντικαταστήσει μέσα σε τριάντα (30) ημέρες, 
το πρόγραμμα θα διακόπτεται κατά τόσες θέσεις ερ¬ 
γασίας όσες μειώθηκε το προσωπικό και θα επιστρέ- 
φεται το αναλογούν ποσό επιχορήγησης, σύμφωνα με 
τους όρους της παρούσας Απόφασης. Σε περίπτωση 
μη αντικατάστασης λόγω έλλειψης ειδικότητας (που θα 
διαπιστώνεται από την Υπηρεσία) σε επιχορηγούμενη 
θέση θα διακόπτεται η επιχορήγηση μόνο για τη θέση 
αυτή, χωρίς άλλες επιπτώσεις για τον εργοδότη. 

β) Οι επιχειρήσεις δεν δεσμεύονται από τις παραπάνω 
διατάξεις για τα άτομα που τυχόν προσλάβουν στο 
χρονικό διάστημα που μεσολαβεί από την ημερομηνία 
κατάθεσης της αίτησής τους και μέχρι την έκδοση της 
εγκριτικής απόφασης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς ή απολύθηκαν 
κατά τη διάρκεια του προγράμματος. 

δ) Οι επιχειρήσεις δεν δεσμεύονται για άτομα που 
θα προσλάβουν μετά την τελευταία, με το πρόγραμμα, 
πρόσληψη. 

8. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχείρηση υποβάλλει: 

α) Έντυπη κατάσταση που θα περιλαμβάνει το ονο¬ 
ματεπώνυμο των προσληφθέντων βάσει του προγράμ¬ 
ματος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο ΟΑΕΔ 
σύμφωνα με το πρόγραμμα, το συνολικό ακαθάριστο 
ποσό που δικαιούται ο εργαζόμενος το οποίο δεν θα 
είναι κατώτερο του προβλεπόμενου από τις οικείες Συλ¬ 
λογικές Συμβάσεις Εργασίας (Σ.Σ.Ε.) και στη στήλη της 
υπεύθυνης δήλωσης, τις υπογραφές των προσληφθέ¬ 
ντων μισθωτών, ότι απασχολήθηκαν και πληρώθηκαν 
το χρονικό διάστημα για το οποίο ζητείται η επιχο¬ 
ρήγηση. 

β) Μισθολογικές καταστάσεις η αναλυτικές περιοδικές 
δηλώσεις (Α.Π.Δ.), οι οποίες μπορούν να υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση. 

γ) Γραμμάτιο είσπραξης ή βεβαίωσης απόδοσης 
ασφαλιστικών εισφορών. 

δ) Κατάσταση προσωπικού και ωρών εργασίας θε¬ 
ωρημένη από την αρμόδια Κοινωνική Επιθεώρηση Ερ¬ 
γασίας. 

ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορή- 

γησης για άτομα που θα υπαχθούν στο πρόγραμμα 
ασκούνται εντός δύο (2) μηνών από τη λήξη κάθε θμηνου 
απασχόλησης. 

β) Σε περίπτωση εκπρόθεσμης υποβολής δικαιολογη- 
τικών είναι δυνατή κατά ένα (1) μήνα η επιμήκυνση της 
ως άνω προθεσμίας μετά από αιτιολογημένη απόφαση 
του Προϊσταμένου της ΤΎ. ή ΚΠΑ του Οργανισμού. 

10. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγη¬ 
σης κατά τριάντα (30) το πολύ ημερολογιακές ημέρες 
με ισόχρονη δέσμευση της επιχείρησης, για μη απόλυση 
προσωπικού, σε περίπτωση: α) κανονικής άδειας, β) δι¬ 
καιολογημένης ασθένειας εργαζομένου, γ) μη λειτουρ¬ 
γίας της επιχείρησης λόγω θερινών διακοπών, δ) άδειας 
άνευ αποδοχών που χορηγείται μετά από αίτηση του 
εργαζομένου. Η επιμήκυνση γίνεται μετά από αίτηση 
της επιχείρησης και απόφαση του Προϊσταμένου της 
κατά τόπον αρμόδιας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού 
μέσα στην προθεσμία των τριάντα (30) ημερολογιακών 
ημερών είναι δυνατή η επιμήκυνση του χρόνου επιχορή¬ 
γησης και δέσμευσης του εργοδότη κατά 30 ημερολογι¬ 
ακές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Προϊστάμενου της Υπηρεσίας Απασχόλησης. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή 
προϋποθέσεων, μετά από οποιαδήποτε πληρωμή ποσού 
της επιχορήγησης εφαρμόζονται οι διατάξεις των παρ. 
7 και 8 του άρθρου 29 του ν. 1262/1982, όπως συμπλη¬ 
ρώθηκε από τα άρθρα 6 και 7 του ν. 1836/1989 και η 
επιχορήγηση διακόπτεται με επιστροφή του αναλο- 
γούντος ποσού. 

Ειδικότερα ο προϊστάμενος της αρμόδιας Υπηρεσί¬ 
ας Απασχόλησης του Οργανισμού, στις περιπτώσεις 
αυτές και αφού προηγουμένως καλέσει εγγράφως τον 
εργοδότη να διατυπώσει τις απόψεις του, αποφαίνεται 
με αιτιολογημένη απόφαση του για τη διακοπή της 
επιχορήγησης που η επιχείρηση έχει λάβει από τον 
ΟΑΕΔ και την επιστροφή: 

- Τμήματος του καταβληθέντος ποσού, κατ’αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώ¬ 
νεται μη τήρηση εξαρχής των όρων και των προϋποθέ¬ 
σεων του προγράμματος. 

Η επιστροφή του ανωτέρω ποσού πρέπει να γίνει 
με εφάπαξ καταβολή του εντός δεκαπέντε (15) ημε¬ 
ρών από την κοινοποίηση της απόφασης στην επιχεί¬ 
ρηση. Εφόσον δεν επιστραφεί εμπρόθεσμα το ποσό 
που αναζητείται, συντάσσεται μετά από απόφαση του 
Δ.Σ. του Οργανισμού, Πράξη [βεβαίωσης Οφειλής και 
αποστέλλεται στην αρμόδια Δ.Ο.Υ για βεβαίωση και 
είσπραξη του. 

12. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρό¬ 
γραμμα, διαπιστωθεί ότι δεν πληροί τους όρους ή τις 
προϋποθέσεις του, ο Προϊστάμενος της αρμόδιας Υπη¬ 
ρεσίας Απασχόλησης με απόφαση του θα ανακαλεί 
την υπαγωγή της στο πρόγραμμα και θα υποβάλλει 


αναφορά στη Διεύθυνση Γραμματείας Διοικητή για τη 
διενέργεια πρόσθετου ελέγχου. 

13. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο Πρόγραμμα επιχειρήσεων και των Υπηρεσιών 
του ΟΑΕΔ, θα επιλύεται με απόφαση της Επιτροπής 
Διαχείρισης του ΛΑΕΚ, ύστερα από ένσταση που θα 
υποβάλλεται μέσα σε τριάντα (30) ημερολογιακές ημέ¬ 
ρες από την κοινοποίηση της απορριπτικής απόφασης 
της αρμόδιας Υπηρεσίας. 

14. ΕΛΕΓΧΟΙ ΤΟΥ ΠΡΟΓΡΑΜΜΑΤΟΣ 

Οι έλεγχοι του προγράμματος θα διενεργούνται από 
υπαλλήλους του ΟΑΕΔ σύμφωνα με τα οριζόμενα στην 
Κοινή Υπουργική Απόφαση υπ’ αριθμ. 2/34255/0022/6-6- 
2001, όπως τροποποιήθηκε και ισχύει. 

15. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493 Β2 του φορέα 700) 
και θα ανέλθει στο ποσό των 460.800,00 €, το οποίο 

επιμερίζεται ως εξής: 

- Για το έτος 2006 76.800,00 € 

- Για το έτος 2007 115.200,00 € 

- Για το έτος 2008 115.200,00 € 

- Για το έτος 2009 115.200,00 € 

- Για το έτος 2010 38.400,00 € 

16. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑ¬ 
ΤΟΣ 

Οι λεπτομέρειες εφαρμογής του προγράμματος θα 
οριστούν με εγκύκλιο του ΟΑΕΔ, η οποία θα τύχει δη¬ 
μοσιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2006 

Ο Πρόεδρος Δ.Σ. 

Γ. ΒΕΡΝΑΔΑΚΗΣ 

-♦- 

Αριθ. 8122.6/01/06 (6) 

Καθορισμός ύψους εγγυητικών επιστολών πργ. 8 αρθ. 

6 του ν. 2399/1996 (ΦΕΚ 90Α'). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του β.δ. 14/19.1.1939 (ΦΕΚ 24Α') «Περί 
Κωδικοποιήσεως των περί Λιμενικών Ταμείων κείμε¬ 
νων διατάξεων», όπως έχουν τροποποιηθεί και ισχύουν 
σήμερα. 

2. Τις διατάξεις του ν. 2932/2001 (ΦΕΚ 145Α') «Περί 
μετατροπής σε Οργανισμούς Λιμένων Α.Ε. δέκα πρώην 
Λιμενικών Ταμείων». 

3. Τις διατάξεις του π.δ. 649/1977 (ΦΕΚ 212 Α') «Περί με¬ 
ταφοράς αρμοδιοτήτων στο Υπ. Δημοσίων Έργων κλπ». 

4. Τις διατάξεις των π.δ. 229/1995 (ΦΕΚ 130 Α') και π.δ 
427/95 (ΦΕΚ 245 Α') «Περί Ναυτικών Πρακτόρων». 

5. Τις διατάξεις του άρθρου 6 του ν. 2399/1996 (ΦΕΚ 
90 Α') «Λιμενικά τέλη επιβατών- Σκοπός -Προϋποθέσεις 
και τρόπος επιβολής τους», όπως τροποποιήθηκαν με τις 
αντίστοιχες του αρθρ. 2 του ν. 2575/1998 (ΦΕΚ 23 Α'). 

6. Τις υπ’ αριθμ. 3427.29/01/96/13.6.1996 (ΦΕΚ 488 Β') και 
3427.29/02/96/2.8.1996 (ΦΕΚ 757 Β') αποφάσεις ΥΕΝ. 

7. Ότι από τις διατάξεις της απόφασης αυτής, που δεν 
έχει αναδρομική ισχύ, δεν προκαλείται δαπάνη σε βάρος 
του Κρατικού Προϋπολογισμού και των προϋπολογισμών 

των Λιμενικών και Δημοτικών Λιμενικών Ταμείων και 
Οργανισμών Λιμένων Α.Ε., αποφασίζουμε: 

1) Τροποποιούμε την πργ. 1 της υπ’ αριθμ. 3427.29/01/ 
96/13.6.1996 (ΦΕΚ 488 Β') Απόφασής μας, ώστε το ύψος 
της εγγυητικής επιστολής αναγνωρισμένης Εμπορικής 
Τράπεζας που θα κατατίθεται στον οικείο φορέα διοί¬ 
κησης και εκμετάλλευσης του λιμένα, από τους υπεύθυ¬ 
νους για την είσπραξη και απόδοση του ειδικού τέλους 
επί επιβατών, να ανέρχεται σε ποσοστό 20% επί του 
μέσου όρου του προηγούμενου χρόνου των καταβαλ¬ 
λόμενων λιμενικών τελών επί επιβατών εκάστης ναυτι¬ 
λιακής εταιρείας. 

2) Κατά τα λοιπά ισχύει ως έχει η πιο πάνω απόφασή 
μας, ενώ η υπ’ αριθμ. 3422.29/02/96/2.8.1996 (ΦΕΚ 757 Β') 
όμοια της παύει να ισχύει. 

3. Με τη δημοσίευση της παρούσης οι υπεύθυνοι για 
την είσπραξη και απόδοση του τέλους επί επιβατών 
που έχουν καταθέσει στον οικείο φορέα διοίκησης και 
εκμετάλλευσης των λιμένων εγγυητικές επιστολές, υπο- 
χρεούνται στην αναπροσαρμογή τους, σύμφωνα με τις 
διατάξεις της πργ. 1 της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Πειραιάς, 27 Μαρτίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 


Διορθώνεται η υπ’ αριθμ. Φ.12.1/99823/Β3/16.3.2006 
απόφαση (ΦΕΚ 317/Β/2006) , στο α/α 14 της σελίδας 
3765 των εκδόσεων ΑΦΟΙ ΤΖΩΡΤΖΑΚΗ Ο.Ε. ΕΚΔΟΤΙΚΟΣ 
ΟΙΚΟΣ «ΠΟδίυ» των συγγραφέων ΜΠΑΛΤΑ Γ. - ΠΑΠΑ- 
ΣΤΑΘΟΠΟΥΛΟΥ Π. με τίτλο συγγράμματος ΣΥΜΠΕΡΙΦΟ¬ 
ΡΑ ΚΑΤΑΝΑΛΩΤΗ ΑΡΧΕΣ, ΣΤΡΑΤΗΓΙΚΕΣ, ΕΦΑΡΜΟΓΕΣ 
αντί 

α) της εσφαλμένης τιμής στη στήλη ΤΙΜΗ 2003-2004 
(8,60), 

β) του εσφαλμένου ΦΕΚ 1912/03 στη στήλη ΦΕΚ, 
γ) της εσφαλμένης τιμής στη στήλη ΤΙΜΗ 2004-2005 
(+0%) (8,60), 

δ) του εσφαλμένου ΦΕΚ 1953/Β/04 στη στήλη ΦΕΚ 
και 

ε) της εσφαλμένης τιμής στη στήλη ΤΙΜΗ 2005-2006 
(+2%) (8,77) 

α) στη σωστή τιμή στη στήλη ΤΙΜΗ 2003-2004 (9,30) 
β) στο σωστό ΦΕΚ 475/Β/04 στη στήλη ΦΕΚ, 
γ) στη σωστή τιμή στη στήλη ΤΙΜΗ 2004-2005 (+0%) 
(9,30) 

δ) στο σωστό ΦΕΚ 141/Β/05 στη στήλη ΦΕΚ & 
ε) στη σωστή τιμή στη στήλη ΤΙΜΗ 2005-2006 (+2%) 
(9,49). 

(Από το Υπ. Εθνικής 
Παιδείας και Θρησκευμάτων) 

